CELEX: 62010CA0504
Language: mt
Date: 2011-10-27 00:00:00
Title: Kawża C-504/10: Sentenza tal-Qorti tal-Ġustizzja (Is-Seba’ Awla) tas- 27 ta’ Ottubru 2011 (talba għal deċiżjoni preliminari ta’ Najvyšší súd Slovenskej republiky — Ir-Repubblika Slovakka) — Tanoarch s.r.o. vs Daňové riaditeľstvo Slovenskej republiky (Tassazzjoni — VAT — Dritt għal tnaqqis — Trasferiment ta’ parti mid-drittijiet fuq invenzjoni, miżmuma minn diversi impriżi, lil impriża li għandha d-dritt tuża l-imsemmija invenzjoni fl-intier tagħha — Prassi abbużiva)

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/15
            
         Sentenza tal-Qorti tal-Ġustizzja (Is-Seba’ Awla) tas-27 ta’ Ottubru 2011 (talba għal deċiżjoni preliminari ta’ Najvyšší súd Slovenskej republiky — Ir-Repubblika Slovakka) — Tanoarch s.r.o. vs Daňové riaditeľstvo Slovenskej republiky
   (Kawża C-504/10) (1)
   
   (Tassazzjoni - VAT - Dritt għal tnaqqis - Trasferiment ta’ parti mid-drittijiet fuq invenzjoni, miżmuma minn diversi impriżi, lil impriża li għandha d-dritt tuża l-imsemmija invenzjoni fl-intier tagħha - Prassi abbużiva)
   2011/C 370/23
   Lingwa tal-kawża: l-Islovakk
   
      Qorti tar-rinviju
   
   Najvyšší súd Slovenskej republiky
   
      Partijiet fil-kawża prinċipali
   
   
      Rikorrenti: Tanoarch sro
   
      Konvenuta: Daňové riaditeľstvo Slovenskej republiky
   
      Suġġett
   
   Talba għal deċiżjoni preliminari — Najvyšší súd Slovenskej republiky — Interpretazzjoni tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23), u b’mod partikolari tal-Artikolu 2(1) tagħha — Trasferiment ta’ parti mid-drittijiet fuq invenzjoni, li għandhom diversi impriżi, lil impriża li diġà għandha d-dritt tuża l-imsemmija invenzjoni fl-intier tagħha — Possibbiltà tal-eżistenza ta’ dritt għal tnaqqis tat-taxxa tal-input imħallsa
   
      Dispożittiv
   
   
               (1)
            
            
               Persuna taxxabbli tista’, fil-prinċipju, tinvoka d-dritt għal tnaqqis tat-taxxa fuq il-valur miżjud tal-input imħallsa jew dovuta għal provvista ta’ servizz, imwettqa bi ħlas, meta d-dritt nazzjonali applikabbli jippermetti t-trasferiment ta’ parti mill-koproprjetà ta’ invenzjoni li jikkonferixxi dritt fuqha.
            
         
               (2)
            
            
               Hija l-qorti tar-rinviju li għandha tistabbilixxi, b’kunsiderazzjoni għaċ-ċirkustanzi fattwali kollha li jikkaratterizzaw il-provvista tas-servizz inkwistjoni fil-kawża prinċipali, l-eżistenza jew in-nuqqas ta’ abbuż ta’ dritt fir-rigward tad-dritt għal tnaqqis tat-taxxa fuq il-valur miżjud tal-input imħallsa.
            
         
      (1)  ĠU C 46, 12.02.2011